CELEX: 32015R1867
Language: et
Date: 2015-10-19 00:00:00
Title: Komisjoni rakendusmäärus (EL) 2015/1867, 19. oktoober 2015, millega muudetakse määrust (EÜ) nr 494/2002 seoses lossimiskohustusega

20.10.2015   
            
            
               ET
            
            
               Euroopa Liidu Teataja
            
            
               L 275/20
            
         KOMISJONI RAKENDUSMÄÄRUS (EL) 2015/1867,
   19. oktoober 2015,
   millega muudetakse määrust (EÜ) nr 494/2002 seoses lossimiskohustusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. märtsi 1998. aasta määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu (1) ja eelkõige selle artiklit 48,
   ning arvestades järgmist:
   
               (1)
            
            
               Euroopa Parlamendi ja nõukogu määruse (EL) nr 1380/2013 (2) kohaselt on ühise kalanduspoliitika üheks eesmärgiks tagasiheite järkjärguline likvideerimine, kehtestades lossimiskohustuse nende liikide saagi suhtes, mille suhtes kehtivad püügi piirnormid.
            
         
               (2)
            
            
               Vastavalt määruse (EL) nr 1380/2013 artikli 15 lõike 1 punktile c kohaldatakse lossimiskohustust alates 1. jaanuarist 2016 merluusile selle püügipiirkondades.
            
         
               (3)
            
            
               Teatavad komisjoni määruse (EÜ) nr 494/2002 (3) sätted on vastuolus lossimiskohustusega, kuna nendega kohustatakse kalureid merluusi vette tagasi heitma, kui see liik ületab saagi koostises lubatud piirnormid.
            
         
               (4)
            
            
               Neid määruse (EÜ) nr 494/2002 sätteid tuleks seetõttu muuta ja nõuda, et kogu soovimatu püügina püütud merluus tuleb lossida ja kvoodist maha arvestada.
            
         
               (5)
            
            
               Käesoleva määrusega ettenähtud meetmed on kooskõlas kalanduse ja vesiviljeluse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 494/2002 muudetakse järgmiselt.
   
               1)
            
            
               Lisatakse artikkel 1a:
               „Artikkel 1a
               Käesoleva määruse tähenduses on „soovimatu püük” juhuslikult püütud mereorganismid, mis vastavalt Euroopa Parlamendi ja nõukogu määruse (EL) nr 1380/2013 (4) artiklile 15 tuleb lossida ja arvestada kvoodist maha kas seetõttu, et need on kalavarude kaitseks kehtestatud alammõõdust väiksemad, või seetõttu, et neid püüti suuremas koguses, kui on saagi koostise eeskirjade või kaaspüügi eeskirjadega lubatud.
               
                  (4)  Euroopa Parlamendi ja nõukogu määrus (EL) nr 1380/2013, 11. detsember 2013, ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).”"
						
            
         
               2)
            
            
               Artiklisse 2 lisatakse lõige 3:
               „3.   Lõiget 1 ei kohaldata soovimatu püügina püütud merluusi suhtes, mille suhtes kehtib määruse (EL) nr 1380/2013 artiklis 15 sätestatud lossimiskohustus. Selline soovimatu püük lossitakse ja arvestatakse kvoodist maha.”
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 125, 27.4.1998, lk 1.
   
      (2)  Euroopa Parlamendi ja nõukogu määrus (EL) nr 1380/2013, 11. detsember 2013, ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
   
      (3)  Komisjoni määrus (EÜ) nr 494/2002, 19. märts 2002, millega kehtestatakse ICES III, IV, V, VI ja VII alapiirkonna ning VIII alapiirkonna a, b, d ja e rajooni merluusivarude taastamise täiendavad tehnilised meetmed (EÜT L 77, 20.3.2002, lk 8).